CELEX: 32020R1702
Language: lt
Date: 2020-11-10 00:00:00
Title: Komisijos įgyvendinimo reglamentas (ES) 2020/1702 2020 m. lapkričio 10 d. dėl tam tikrų prekių klasifikavimo Kombinuotojoje nomenklatūroje

2020 11 16   
               
               
                  LT
               
               
                  Europos Sąjungos oficialusis leidinys
               
               
                  L 382/4
               
            
         KOMISIJOS ĮGYVENDINIMO REGLAMENTAS (ES) 2020/1702
         2020 m. lapkričio 10 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.
         
         
            Priimta Briuselyje 2020 m. lapkričio 10 d.
            
               
                  Komisijos vardu
               
               
                  Pirmininko pavedimu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Kabelio vyniojimo sistema, sudaryta iš šių sudedamųjų dalių:
                        
                                    —
                                 
                                 
                                    kabelio su jungtimi (kištuku) viename gale, skirto ne aukštesnei kaip 1 000  V įtampai,
                                 
                              
                                    —
                                 
                                 
                                    plastikinio kabelio vyniotuvo su spyruokliniu įtraukiamuoju mechanizmu (įskaitant stabdymo sistemą vyniojimui sustabdyti), žalvarinių kontaktų sistema elektros srovei perduoti ir plastikinėmis tvirtinimo detalėmis.
                                 
                              Sistema skirta montuoti į dulkių siurblį.
                        Žr. paveikslus  (*1).
                     
                     
                        8544 42 90 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8544 , 8544 42  ir 8544 42 90  atitinkančiais prekių aprašymais.
                        Gaminys nepriskirtinas 8508  pozicijai ir nelaikytinas dulkių siurblio dalimi, nes, remiantis objektyviomis gaminio savybėmis jis neatpažįstamas kaip tinkamas vien tik arba daugiausia dulkių siurbliui.
                        Gaminys yra sudėtinė mašina (jos sudedamosios dalys tarpusavyje sujungtos, kad sudarytų bendrą visumą), apibrėžta XVI skyriaus 3 pastaboje, kurią iš esmės sudaro 8544  pozicijai priskiriamas kabelis su jungtimi ir 8479  pozicijai priskiriamas vyniotuvas. Pagrindinę mašinos funkciją atlieka kabelis.
                        Todėl gaminys laikytinas kitu elektros laidininku su pritvirtinta jungtimi, skirtu ne aukštesnei kaip 1 000  V įtampai, ir jam priskirtinas KN kodas 8544 42 90 .
                     
                  
               
            
               (*1)  Paveikslai pateikiami tik dėl informacijos.